মঙলবাৰে নিশা ধিঙৰ আঠগাঁও চাপৰিত শিশু, মহিলাকে ধৰি প্ৰায় ১৬ জন লোক খাদ্যত বিষক্ৰিয়া হৈ চিকিৎসাধীন হ'ব লগীয়া হোৱা ঘটনাই অঞ্চলটোত চাঞ্চল্যৰ সৃষ্টি কৰিছে। চিকিৎসাধীন হৈ থকা লোক কেইজনৰ ভিতৰত ১৪গৰাকী শিশু আৰু দুগৰাকী মহিলা।
চিকিৎসাধীন লোক সকলৰ পৰা জানিব পৰা মতে বুধবাৰে নিশা ধিঙৰ আঠগাঁও চাপৰি অঞ্চলত সেইসকল লোকে এক সমূহীয়া অনুষ্ঠানত অংশ লৈছিল। সেই অনুষ্ঠানত তেওঁলোকে চালানী মাছ আৰু পনীৰ খাইছিল আৰু ইয়াৰ কিছু সময় পিছতেই তেওঁলোকৰ মূৰঘূৰণি, বমি আদি হোৱাত লগে লগে ওচৰৰে স্বাস্থ্য কেন্দ্ৰ এটালৈ লৈ যোৱা হয়।
জানিব পৰা মতে বৰ্তমানো লোকসকল স্বাস্থ্য কেন্দ্ৰটোতে চিকিৎসাধীন হৈ আছে। বিষক্ৰিয়া সন্দৰ্ভত এগৰাকী চিকিৎসাধীন মহিলাই কয়, 'মঙলবাৰে নিশা আমি এখন সমূহীয়া ভোজত অংশ লৈছিলো আৰু তাত মাছ আৰু পনীৰ খোৱাৰ পিছৰে পৰা মোৰ লগতে মোৰ ল'ৰা-ছোৱালীৰ গাতো বেয়া লাগিব ধৰে আৰু কিছু সময়ৰ পিছত বমি আৰম্ভ হয়'।
ইফালে স্বাস্থ্য কেন্দ্ৰটোৰ চিকিৎসকে খাদ্যত বিষক্ৰিয়া হৈ চিকিৎসাধীন হৈ থকা লোক সকলৰ বৰ্তমান স্বাস্থ্যৰ অৱস্থা কিছু পৰিমাণে উন্নতি হোৱা বুলি জনাইছে।
আৰম্ভ হৈছে বিজেপিৰ খেল! আপৰ নৱনিৰ্বাচিত কাউন্সিলাৰক 'ক্ৰয়' কৰাৰ চেষ্টা বিজেপিৰ!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
